Sverresborg kirkesenter

Sverresborg kirkesenter er en arbeidskirke i Trondheim kommune i Trøndelag. Kirken ble innviet den 7. september 2014. Den representerer første byggetrinn med det som er menighetshus og menighetssal, som senere skal utvides med 300 kvadratmeter til fullverdig kirkesal. I tillegg har bygget rom for andre aktiviteter. Altertavlen er et psaligrafisk verk av Karen Bit Vejle ferdigstilt høsten 2015. Bildet er 200 cm bredt og 300 cm høyt og formet som en superellipse. Illustrasjonen viser blant annet mennesker i forskjellige stadier på livets vei og en rekke symboler, deriblant helligåndsduer. Det hele er rammet inn av teksten til Fader vår og montert mellom glassplater. Tavlen kan lyssettes, slik at den kan brukes i ulike sammenhenger. Referanser Eksterne lenker (no) «Sverresborg kirkesenter». Kirkesøk. Den norske kirke.